S-3538/2022

Mál þetta, sem dómtekið var 2. nóvember sl., er höfðað með ákæru, útgefinni af lögreglustjóranum á höfuðborgarsvæðinu 23. ágúst 2022, „á hendur H-kvk-þgf K-kvk-þgf G-kvk-þgf, kt. [...], [...]:

I.

Fyrir umferðar- og lögreglulagabrot með því að hafa, þriðjudaginn 22. júní 2021, ekið bifreiðinni [...] án gildra ökuréttinda og óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist alprazólam 6,2 ng/ml, amfetamín 1100 ng/ml, klónazepam 19 ng/ml og metamfetamín 55 ng/ml) um Hringhellu við Rauðhellu í Hafnarfirði, þar sem lögregla stöðvaði aksturinn, og í kjölfarið yfirgefið bifreiðina og hlaupið á brott og neitað að hlýða ítrekuðum fyrirmælum lögreglu um að nema staðar.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 19. gr., sbr. 44. gr., lögreglulaga nr. 90/1996.

II.

Fyrir umferðarlagabrot með því að hafa, laugardaginn 7. ágúst 2021, ekið bifreiðinni [...] svipt ökurétti og óhæf til þess að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 1000 ng/ml og klónazepam 11 ng/ml) um Vesturlandsveg við Skarhólabraut í Mosfellsbæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir þjófnað, með því að hafa, sunnudaginn 29. ágúst 2021, í félagi við [...], kt. [...], stolið af verönd, að [...], útidyramottu, gaskúti, málningu og kæliboxi, allt að óþekktu verðmæti, og stolið af verönd, að [...], trillu, grilli af tegundinni Weber, bakpoka og hitablásara, allt að óþekktu verðmæti, en framangreindir muni, fundust við og á heimili [...] við [...].

Telst háttsemi þessi varða við 244. gr. almennra hegningarlaga nr. 19/1940.

IV.

Fyrir fíkniefnalagabrot með því að hafa, miðvikudaginn 1. september 2021, haft í vörslum sínum 5,44 gaf amfetamíni, sem fannst við öryggisleit ákærðu á lögreglustöð við [...].

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

V.

Fyrir lögreglulagabrot með því að hafa, laugardaginn 12. september 2021, í kjölfar afskipta lögreglu af ökumanni bifreiðarinnar [...], við Berjarima í Reykjavík, yfirgefið bifreiðina og hlaupið á brott og neitað að hlýða ítrekuðum fyrirmælum lögreglu um að nema staðar.

Telst háttsemi þessi varða við 19. gr., sbr. 44. gr. lögreglulaga nr. 90/1996.

Þess er krafist að ákærða verði dæmd til refsingar, til greiðslu alls sakarkostnaðar ogtil að sæta sviptingu ökuréttar skv. 99. og 101. gr. umferðarlaga nr. 77/2019.“

Verjandi ákærðu krefst vægustu refsingar sem lög leyfa og hæfilegra málsvarnarlauna sér til handa.

Við fyrirtöku málsins 2. nóvember sl. lýsti sækjandi því að ákæruvaldið félli frá ákæruliðum I og III.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín eftir framangreinda breytingu á ákærunni. Sannað er með játningu ákærðu og öðrum gögnum málsins að húner sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 17. ágúst 2022, gekkst ákærða undir greiðslu sektar með lögreglustjórasátt 23. október 2019, meðal annars fyrir akstur undir áhrifum ávana- og fíkniefna. Þá gekkst hún aftur undir greiðslu sektar með tveimur lögreglustjórasáttum 22. júní 2021, meðal annars fyrir akstur undir áhrifum ávana- og fíkniefna. Við ákvörðun refsingar er við það miðað að ákærða hafi nú í þriðja sinn eftir að hún varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sek um að aka undir áhrifum ávana-og fíkniefna. Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 30 daga.

Með vísan til lagaákvæða í ákæru er ákærða svipt ökurétti ævilangt.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 306.900 krónur að meðtöldum virðisaukaskatti, og 150.104 krónur í annan sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

B-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærða, H-kvk-nf K-kvk-nf G-kvk-nf, sæti fangelsi í 30 daga.

Ákærða er svipt ökurétti ævilangt.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 306.900 krónur, og 150.104 krónur í annan sakarkostnað.

B-kvk-nf B-kvk-nf